Գադի Այզենկոտ

Գադի Այզենկոտ (, ծնվել է 1960 թվականի մայիսի 19-ին Տվերիա քաղաքում, Իսրայել), Իսրայելի պաշտպանության բանակի գեներալ-լեյտենանտ, Իսրայելի պաշտպանության բանակի Գլխավոր շտաբի պետ 2015 թվականի փետրվարի 16-ից։

Նախկինում զբաղեցրել է նաև Իսրայելի պաշտպանության բանակի Գլխավոր շտաբի Օպերատիվ վարչության պետի (2005 թվականի հոկտեմբերից մինչև 2006 թվականի հոկտեմբերը), Իսրայելի հյուսիսային ռազմական շրջանի հրամանատարի (2006 թվականի հոկտեմբերից մինչև 2011 թվականի հուլիսը) և բանակի Գլխավոր շտաբի պետի տեղակալի (2013 թվականի հունվարից մինչև 2014 թվականի դեկտեմբերը) պաշտոնները։

Կենսագրություն 
Այզենկոտը ծնվել է 1960 թվականին Իսրայելի Տվերիա քաղաքի մոտ գտնվող «Պորիա» բժշկական կենտրոնում, Մեիր և Էսթեր Այզենկոտների ընտանիքում։ Նրա ծնողները Մարոկկոյի քաղաքացիներ էին։ Մեկ տարի անց Այզենկոտի հայրը սկսեց աշխատել Թիմնա հովտում գտնվող պղինձ արդյունահանող գործարանում և ընտանիքը տեղափոխվել է Էյլաթ։ Այնտեղ էլ մեծացել է Այզենկոտը, որն ավարտել է «Ալմոգ» տարրական դպրոցը (նախկինում կոչվում էր «Մամլախթի Ալեֆ»), այնուհետև սովորել է «Յեելիմ» դպրոցում, իսկ այնուհետև ավարտել է ծովային թեքումով ուսումը «Գոլդվոթեր» դպրոցում։

Այզենկոտը 9 եղբայրներից և քույրերից երկրորդ որդին էր։

Երիտասարդ տարիքում զբաղվում էր առագաստային սպորտով «420» տեսակի մրցավազքային առագաստանավով։

Ռազմական կարիերա 
1978 թվականի հոկտեմբերին Այզենկոտը զորակոչվել է Իսրայելի պաշտպանության բանակ։

Զինվորական ծառայությունը սկսել է «Գոլանի» բրիգադի 51-րդ գումարտակում։ Սպայական կուրսերի ավարտից հետո՝ 1980-1981 թվականներին եղել է դասակի հրամանատար բրիգադի մարզական բազայում, իսկ 1981-1982 թվականներին եղել է հրաձիգ (առաջնադիրք) վաշտի հրամանատարը և բրիգադի 51-րդ գումարտակի վաշտի հրամանատարի տեղակալը։

1982 թվականին ստացել է գումարտակում հրաձիգ (առաջնադիրք) վաշտի հրամանատարի պաշտոնը (այդ պաշտոնով անցել է Առաջին լիբանանյան պատերազմը), իսկ 1983-1984 թվականներին ծառայել է որպես հրահանգիչ Սպայական դպրոցում։ 1984 թվականին վերադարձել է Գոլանի՝ բրիգադային հակատանկային վաշտի հրամանատարի պաշտոնին (), իսկ 1986 թվականին դարձել է բրիգադի օպերատիվ բաժանմունքի հրամանատար ()։

1988 թվականին Այզենկոտը գլխավորել է բրիգադի 13-րդ գումարտակը, իսկ 1990-1992 թվականներն եղել է բրիգադի հրամանատարի տեղակալը։

1992 թվականին նշանակվել է Հյուսիսային ռազմական շրջանի օպերատիվ բաժնի () պետ։ 1993-1994 թվականներին եղել է «Կարմելի» պահեստային հետևազորային բրիգադի հրամանատար։ 1994 թվականին ծառայել է որպես հետևազորի հրահանգիչ գումարտակի հրամանատարական կուրսերում, իսկ այնուհետև նշանակվել է «Էֆրաիմ» տարածքային բրիգադի հրամանատար։

1997 թվականի սեպտեմբերին Այզենկոտը գլխավորել է «Գոլանի» բրիգադը։

1999 թվականի հոկտեմբերին նշանակվել է վարչապետի և պաշտպանության նախարարի ռազմական քարտուղար։

2001 թվականին ստացել է «Նետիվ խա-Էշ» դիվիզիայի զրահատանկային դիվիզիայի հրամանատարի պաշտոնը, իսկ 2003 թվականի հունիսին՝ Հրեաստանի և Սամարիայի տարածքային դիվիզիա հրամանատար։

2005 թվականի հոկտեմբերին Այզենկոտի կոչումը բարձրացվել է մինչև գեներալ-մայոր և նշանակվել բանակի Օպերատիվ վարչության () պետ։ Նա այդ պաշտոնին էր նաև Երկրորդ լիբանանյան պատերազմի ժամանակ։

2006 թվականի հոկտեմբերին Երկրորդ լիբանանյան պատերազմի արդյունքում գեներալ-մայոր Ուդի Ադամի պաշտոնաթողության հետ կապված, Այզենկոտը նշանակվել է Հյուսիսային ռազմական շրջանի հրամանատար։

2009 թվականին եղել է Իսրայելի պաշտպանության բանակի Գլխավոր շտաբի պետի թեկնածու։

Կրթություն և անձնական կյանք 
Այզենկոտը ծառայության ընթացքում ստացել է Թել Ավիվի համալսարանի բակալավրի աստիճան (պատմության ոլորտում) և ավարտել ուսումը Իսրայելի պաշտպանության բանակի Հրամանատարաշտաբային քոլեջում և ԱՄՆ բանակի Ռազմական քոլեջում ():

Ամուսնացած է Խանա Այզենկոտի հետ, հինգ երեխաների հայր է։ Բնակվում է Գերցլիա քաղաքում։

Հրապարակումներ 
 גדי איזנקוט השתנות האיום? המענה בזירה הצפונית צבא ואסטרטגיה, כרך 2, גיליון 1, יוני 2010 (Գադի Այզենկոտ, «Սպառնալիքի փոփոխությո՞ւն։ Պատասխանը հյուսիսային ասպարեզում », «Ցավա վե-էստրատեգիա» № 2 (Առաջին բրոշյուր) (2010 թվականի հունիս))  (նաև թարգմանություն անգլերենով )։

Ծանոթագրություններ

Արտաքին հղումներ 
 Կենսագրություն Իսրայելի պաշտպանության բանակի կայքում (18.5.11) 
 
 Կենսագրություն  Գոլանի բրիգադի կայքում 
 אמיר בוחבוט המועמד מספר 1 ואללה, 23.10.14 (Ամիր Բուխբուտ, «Թեկնածու համար 1», Walla (23.10.14)) — կենսագրական բնութագիր 

Մայիսի 19 ծնունդներ
Իսրայելի պաշտպանության բանակի գլխավոր շտաբի պետեր
Գոլանի բրիգադի հրամանատարներ
Թել Ավիվի համալսարանի շրջանավարտներ
Հայֆայի համալսարանի շրջանավարտներ